पिछले 15-20 एं ब’रें च लोक-साहित्य, लोक-संस्कृति, लोक-वार्ता जनेह विशे दे हवाले कन्नै जेहड़ी चर्चा हुंदी रेही ऐ, ओहदे च विज्ञानक दृष्टकोण घट्ट ते भावुकता दी रंगत गै गूढ़ी रेही ऐ। एह् जनेही दशा साढ़ै गै बनी दी ऐ, ऐसी गल्ल नेई ऐ। दूइयें केइयें विकसत भाशाएं च बी स्थिति एह दे कोला बक्खरी नेई ही। सन् 1972 ई. च मिगी ते श्री शामलाल शर्मा (मंत्री, डोगरी रिसर्च इंस्दीच्यूट, जम्मू) श्री गुरू नानकदेव यूनिवसिंटी, अमृतसर च आयोजित इक लोक-वार्ता सैमीनार च शामल होने दा मौका मिलेआ हा। ओह दे च पंजाब दे प्रसिद्ध विद्वान डॉ. अतरसिंह ने इक लेख पढ़ओ हा-“पंजाबी फोकलोर दे अध्ययन दियां समस्या”। में उस अंग्रेजी लेख दे डोगरी अनुवाद चा किश अंश इत्थें उद्धत करना मनासब संमझना। अपने लेख दे शुरू च गै डॉ.साहब ने लिखेआ हा:-